b'\n_START_ARTICLE_\nIsabel Marant\n_START_SECTION_\nInicis\n_START_PARAGRAPH_\nL\'any 1985 Marant ja feia temps que venia les seves primeres peces creades juntament amb el seu amic Christophe Lemaire en una petita botiga de Les Halles, per\xc3\xb2 aquestes peces gaireb\xc3\xa9 no van tenir \xc3\xa8xit i, en conseq\xc3\xbc\xc3\xa8ncia, Isabel va decidir abandonar els estudis d\'economia i estudiar disseny a l\'escola de moda de Ber\xc3\xa7ot. Una aventura amb Malcolm McLaren, l\'agent dels Sex Pistols, li va servir d\'inspiraci\xc3\xb3 per dissenyar peces de roba creades a partir de simples draps de cuina. Dos anys m\xc3\xa9s tard, el 1987, mentre continuava els estudis, va tenir l\'oportunitat de realitzar pr\xc3\xa0ctiques amb el dissenyador parisenc Michel Klein. Aix\xc3\xb2 la va portar a, durant els dos seg\xc3\xbcents anys, col\xc2\xb7laborar amb Bridget Yorke en dues col\xc2\xb7leccions per a la firma Yorke & Cole, i va ser ajudant del director art\xc3\xadstic Marc Ascoli en projectes per a Yohji Yamamoto, Martine Sitbon i Chlo\xc3\xa9. En el 1989 va decidir llen\xc3\xa7ar una petita col\xc2\xb7lecci\xc3\xb3 de joies entre les quals destacaven els accessoris creats per a Claude Montana, Michel Perry, i Yorke & Cole._NEWLINE_No obstant aix\xc3\xb2, no va ser fins a l\'any 1990 que va crear una petita firma juntament amb la seva mare sota el nom de "Twen", amb la qual va treballar fins al 1994, fins al moment en qu\xc3\xa8 es va sentir-se prou segura d\'ella mateixa per seguir treballant pel seu compte. D\'aquesta manera, el nom de la firma va ser canviat a "Isabel Marant". Origin\xc3\xa0riament, preveia llen\xc3\xa7ar al marcat una sola l\xc3\xadnia de samarretes i g\xc3\xa8neres de punt, creant totes aquelles peces de roba que ella desitjava comprar, dirigides a qualsevol model de dona i a un preu for\xc3\xa7a assequible._NEWLINE_La primera col\xc2\xb7lecci\xc3\xb3 de primavera/estiu va ser presentada el 1995, i el 1997 Isabel Marant va guanyar el Premi de la Moda. En el gener de 1998 llen\xc3\xa7\xc3\xa0 "I", una l\xc3\xadnia masculina nom\xc3\xa9s per al Jap\xc3\xb3, i en el mateix any va col\xc2\xb7laborar en el cat\xc3\xa0leg de la francesa La Redoute amb la creaci\xc3\xb3 d\'alguna col\xc2\xb7lecci\xc3\xb3. El febrer del mateix any, Marant obr\xc3\xad la primera botiga a un antic estudi situat al barri de la Bastilla, i , en aquell mateix mes, tamb\xc3\xa9 disseny\xc3\xa0 una col\xc2\xb7lecci\xc3\xb3 d\'abrics de patchwork de roba impermeable folrats amb pell de conill del pelleter parisenc Yves Salomon. L\'any 1999 debut\xc3\xa0 a la passarel\xc2\xb7la Pr\xc3\xaat-\xc3\xa0-porter de Par\xc3\xads amb un estil creat a base de pantalons texans i samarretes._NEWLINE_Amb el canvi de segle, el 2000, obr\xc3\xad una segona botiga a Par\xc3\xads, situada al n\xc3\xbamero 1 de la rue Jacob, on es podia trobar al complet la seva primera col\xc2\xb7lecci\xc3\xb3, anomenada "\xc3\x89toile", incloent-hi la roba interior. Al 2003 Isabel dona a llum al seu primer fill, Tal, del seu marit Jerome Dreyfuss. Al febrer del 2004 Isabel Marant obr\xc3\xad una nova botiga amb un concepte de pop-up, separat per diferents departaments. Dos anys m\xc3\xa9s tard, el 2006, va col\xc2\xb7laborar amb Anthropologie en la creaci\xc3\xb3 d\'una col\xc2\xb7lecci\xc3\xb3. Al 2008 la firma francesa Naf Naf va haver de pagar a Marant una indemnitzaci\xc3\xb3 de 120.000$ per copiar un vestit de la seva col\xc2\xb7lecci\xc3\xb3 de la tardor del 2006. Al juliol del 2009 l\'actiu Rachel Weisz llu\xc3\xafa un mini vestit de lleopard de la Isabel en la promoci\xc3\xb3 d\'un tramvia.\n_START_SECTION_\nActualitat\n_START_PARAGRAPH_\nEl gener del 2010, el diari The Wall Street Journal inform\xc3\xa0 sobre la desmesurada venda de botes amb tal\xc3\xb3 "Biker Otway" de Marant. A l\'abril inaugur\xc3\xa0 la primera "Stateside Boutique" al Soho de Nova York._NEWLINE_L\'any 2012 Marant trasllad\xc3\xa0 la seu de Par\xc3\xads a un espai de 21.500 metres quadrats i ampli\xc3\xa0 la xarxa de boutiques de T\xc3\xb2quio i Se\xc3\xbcl. Durant aquest any tamb\xc3\xa9 llen\xc3\xa7\xc3\xa0 una de les seves peces m\xc3\xa9s emblem\xc3\xa0tiques: les sabates d\'esport amb falca, les quals es convertiren instant\xc3\xa0niament en un best-seller de culte a la moda, generant d\'aquesta manera infinitat d\'imitacions. Tant \xc3\xa9s aix\xc3\xad, la firma Isabel Marant actualment es coneix m\xc3\xa9s per les sabates que per la roba._NEWLINE_Al gener del 2013 obr\xc3\xad una nova boutique a Melrose Place, a West Hollywood, i al febrer, cre\xc3\xa0 monopatins d\'edici\xc3\xb3 limitada amb la col\xc2\xb7laboraci\xc3\xb3 d\'Heritage House Paris, amb la finalitat de vendre\'ls en la seva botiga de Los Angeles. Finalment, al juny del mateix any va fer una col\xc2\xb7laboraci\xc3\xb3 amb H&M en el disseny d\'una col\xc2\xb7lecci\xc3\xb3 que s\'esgot\xc3\xa0 en minuts._NEWLINE_Actualment, "Isabel Marant" disposa de 10 botigues a tot el m\xc3\xb3n, situades en algunes de les capitals mundials de la moda com ara Par\xc3\xads, Nova York, T\xc3\xb2quio, Hong Kong, Los Angeles, Beijing i Londres; tamb\xc3\xa9 compta amb distribu\xc3\xafdors en m\xc3\xa9s de 35 pa\xc3\xafsos.\n_START_SECTION_\nL\'estil Marant\n_START_PARAGRAPH_\nEn poc temps Marant ha anat conquerint el cor de celebritats com Sienna Miller, Dakota Fanning i Diane Krueger, i alhora a tota mena de persones influents del m\xc3\xb3n de la moda: blogguers, "it girls" i models. Tot va ser gr\xc3\xa0cies a les seves sneakers Willow, ja que es van convertir en una aut\xc3\xa8ntica revoluci\xc3\xb3 i actualment s\xc3\xb3n unes de les m\xc3\xa9s imitades, de les quals cada marca n\'ha fet la seva versi\xc3\xb3. L\'\xc3\xa8xit de Marant sorgeix del punt de vista diferent que aplica a les peces de roba casuals, donant-les-hi un estil m\xc3\xa9s informal, de manera que qualsevol pot incorporar les seves peces a la vestimenta di\xc3\xa0ria. Els seus dissenys s\xc3\xb3n vers\xc3\xa0tils, c\xc3\xb2modes i molt de l\'estil urban street. Marant reconeix que la seva font d\'inspiraci\xc3\xb3 no \xc3\xa9s ning\xc3\xba m\xc3\xa9s que ella mateixa i es defineix com una dona amb un cos imperfecte: amb el seu estil busca poder ser ella mateixa i sentir-se c\xc3\xb2mode a cada moment. Ella pensa en dones reals, i \xc3\xa9s aix\xc3\xad com es definia davant la revista S moda:_NEWLINE_"Sempre miro com porta la roba la gent pel carrer. Les noies porten "playeras", texans i samarretes, igual que jo. \xc3\x89s per aix\xc3\xb2 que el que m\'interessa \xc3\xa9s la qualitat del teixit amb qu\xc3\xa8 treballo, la caiguda i que no tingui massa aparen\xc3\xa7a de nou. Treballo molt amb la textura, amb estampats, colors i diferents fibres. Poques noies volen portar roba complicada, es tracta de sentir-te b\xc3\xa9, c\xc3\xb2mode i tractar de marcar la difer\xc3\xa8ncia des d\'aquest punt."_NEWLINE_Un altre dels seus t\xc3\xb2tems \xc3\xa9s ser assequible, tant des d\'un punt de vista de preu, com de disseny. La crisi aguditza la perplexitat davant de preus forassenyats, per\xc3\xb2 de moment aquest no \xc3\xa9s el cas de les peces de Marant, que defensa que ent\xc3\xa9n aquells que pensen que la moda \xc3\xa9s superficial, per\xc3\xb2 creu que els dissenyadors aporten alegria i bellesa. L\'objectiu de Marant \xc3\xa9s crear peces interessants, de qualitat, amb les quals una dona no se senti disfressada._NEWLINE_"No m\'agrada gastar diners en coses sup\xc3\xa8rflues, s\xc3\xb3c molt raonable. En la meva filosofia \xc3\xa9s veritat que la moda, el meu treball, no encaixa amb les meves creences, per\xc3\xb2 buscant l\'harmonia en mi mateixa \xc3\xa9s com aconsegueixo dissenyar de la forma en qu\xc3\xa8 ho faig, sempre tenint en compte el que penso, el que la gent busca"._NEWLINE_De fet, els dissenys de Marant han estat m\xc3\xa9s a l\'abast que mai, a causa de la col\xc2\xb7laboraci\xc3\xb3 que va realitzar al novembre del 2013 amb la multinacional sueca H&M, que va incloure els seus dissenys m\xc3\xa9s emblem\xc3\xa0tics en versi\xc3\xb3 de baix cost.\n_START_SECTION_\nPrimavera/estiu 2009\n_START_PARAGRAPH_\nMarant va descriure la seva col\xc2\xb7lecci\xc3\xb3 defensant una actitud glam rock aparent que recorda els "bad boys" londinencs dels anys cinquanta i principis del seixanta. D\'aquesta en destaquen peces com vestits amb ratlles de lleopard, dessuadores amb jaquetes d\'home de grans dimensions amb grans espatlles i les m\xc3\xa0nigues enrotllades fins als colzes. Aix\xc3\xad com petits vestits negres combinats amb cinturons i botins de tatxes. Les peces de la col\xc2\xb7lecci\xc3\xb3 eren per vendre a les noves botigues de Los Angeles i Nova York.\n_START_SECTION_\nPrimavera/estiu 2010\n_START_PARAGRAPH_\nLes botes presentades en aquesta col\xc2\xb7lecci\xc3\xb3 de Marant es van exhaurir en pocs minuts d\'estar disponibles a les botigues, i apareixien a llistes d\'espera d\'arreu del m\xc3\xb3n. Per\xc3\xb2 aquestes botes amb arcs flexibles als costats no van ser l\'\xc3\xbanica innovaci\xc3\xb3, sin\xc3\xb3 que tamb\xc3\xa9 hi aparegueren peces com texans amb el teixit enrotllat per la cama, vestits de festa fets de lam\xc3\xa9 de plata i minifaldilles amb solapaments i plisats ac\xc3\xad i all\xc3\xa0. Jerseis amb ratlles de rugbi, vestits de conjunt amb leggins curts amb lluentons platejats, jaquetes de beisbol amb m\xc3\xa0nigues de cuir amb pantalons retallats en cuir vermell, o jaquetes de conill blanc i capris negres, i aix\xc3\xad successivament.\n_START_SECTION_\nPrimavera/estiu 2011\n_START_PARAGRAPH_\nGr\xc3\xa0cies al seu primer viatge a Calif\xc3\xb2rnia, Marant va crear una col\xc2\xb7lecci\xc3\xb3 definida com una onada de surf i els primers dies dels "skaters". Aquest sentiment es representava amb talls en els texans o als pantalons de pana combinant-los amb detalls brillants o jerseis de pescador, juntament amb moltes refer\xc3\xa8ncies esportives, com ara una jaqueta de beisbol de seda vintage. Entre les opcions m\xc3\xa9s femenines hi ha la jaqueta retallada de Marant, de la qual va ser tallada una tela de mocador vermell, i un vestit paraula d\'honor, que va ser fumejat amb una impressi\xc3\xb3 floral porpra Liberty. D\'aquesta manera Marant ha aterrat en una mirada que engrana amb una important tend\xc3\xa8ncia de primavera.\n_START_SECTION_\nPrimavera/estiu 2012\n_START_PARAGRAPH_\nEn aquesta col\xc2\xb7lecci\xc3\xb3 no apareix aquell aire bonic i dol\xc3\xa7 sin\xc3\xb3 que t\xc3\xa9 un nou aire aventurer, degut a ser una dona que viatja arreu del m\xc3\xb3n, i present\xc3\xa0 aquesta col\xc2\xb7lecci\xc3\xb3 com la maleta ideal per a les vacances d\'estiu. El viatge comen\xc3\xa7ava als EUA, amb lletres en relleu a l\'esquena d\'aquelles samarretes de futbol amples. Seguidament hi destaquen els pantalons de xandall a ratlles i les dessuadores amb caputxa i els vestits sense m\xc3\xa0nigues teixits conjuntament de dessuadores velles estripades. Al mateix temps, es presentaven armilles i vestits amb brodats Rajasthan, i tenyides amb t\xc3\xa8cniques hind\xc3\xbas. Els pantalons texans, sempre una part essencial de la hist\xc3\xb2ria de Marant, semblava que haguessin estat sotmesos a una immersi\xc3\xb3 en lleixiu, amb gargots impresos o estampats.\n_START_SECTION_\nPrimavera/estiu 2013\n_START_PARAGRAPH_\nIsabel Marant va presentar una col\xc2\xb7lecci\xc3\xb3 seguint els seus codis de disseny: un pr\xc3\xaat-\xc3\xa0-porter c\xc3\xb2mode i afavoridor que al mateix temps jugava amb el costat m\xc3\xa9s atractiu de les dones, i tamb\xc3\xa9 el m\xc3\xa9s dol\xc3\xa7. En els dissenys s\'identifiquen detalls presumits i encertats, des de l\'estampat als tirants. Escots diana i paraula d\'honor, minivestits, shorts, tirants nascuts en diagonal, volants, capes de gasa i bruses, com si es tract\xc3\xa9s d\'un desplegable del seu propi univers en blanc i negre amb tocs de colors que van des del vermell, els liles i coralls.\n_START_SECTION_\nIsabel Marant pour H&M\n_START_PARAGRAPH_\nL\'any 2013 Isabel Marant va realitzar una de les seves col\xc2\xb7laboracions m\xc3\xa9s importants: "Isabel Marant pour H&M". La col\xc2\xb7laboraci\xc3\xb3 amb la multinacional sueca es va tancar 6 mesos despr\xc3\xa9s d\'anunciar-la, despr\xc3\xa9s de 6 mesos elaborant la col\xc2\xb7lecci\xc3\xb3 i durant els quals la informaci\xc3\xb3 en va ser constant i continuada. Aquesta col\xc2\xb7laboraci\xc3\xb3 es va posar a la venda en 250 botigues de la cadena arreu del m\xc3\xb3n (d\'aquestes, 11 van ser a Espanya), on es van formar centenars de cues i es van celebrar festes amb milions de convidats en les quals les conegudes peces de roba de Marant, en una versi\xc3\xb3 de baix cost, es van esgotar en minuts. Poc despr\xc3\xa9s, els preus es triplicaven a eBay. Aquesta va ser la catorzena col\xc2\xb7laboraci\xc3\xb3 que feia "H&M" amb una firma quasi de luxe, posant de moda d\'aquesta manera la democratitzaci\xc3\xb3 de la moda. Isabel Marant afirmava aix\xc3\xb2 en la revista Grazia Espanya:_NEWLINE_\xe2\x80\x9dEm sento afalagada per aquesta col\xc2\xb7laboraci\xc3\xb3. H&M treballa amb els millors dissenyadors, per a mi aquesta invitaci\xc3\xb3 \xc3\xa9s un veritable honor. El meu objectiu no \xc3\xa9s cap altre que crear roba aut\xc3\xa8ntica que les dones vulguin posar-se durant el seu dia a dia amb aquest petit trosset d\'estil parisenc: vestir amb eleg\xc3\xa0ncia per\xc3\xb2 sense ensenyar massa i seguir sent sexi. La col\xc2\xb7lecci\xc3\xb3 reflecteix aquesta senzillesa i actitud.\xe2\x80\x9d'